Diari Oficial de la Generalitat Valenciana


Sumari del DOGV 4327, del 03-09-2002 (2002/9296)

Informació pública del programa d'actuació urbanística integrada, projecte de reparcel·lació i projecte d'urbanització per al desenvolupament del conveni urbanístic entre l'Ajuntament de Cox i els propietaris senyor Manuel i senyor Antonio Sivila Ávila i el senyor Joaquín Navarrete Grau.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4327

Data del DOGV
:   03-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9296


Organisme emissor
:   Ajuntament de Cox

Tipus de document
:   Anunci

Informació pública del programa d'actuació urbanística integrada, projecte de reparcel·lació i projecte d'urbanització per al desenvolupament del conveni urbanístic entre l'Ajuntament de Cox i els propietaris senyor Manuel i senyor Antonio Sivila Ávila i el senyor Joaquín Navarrete Grau. [2002/A9296]
  
Per tal de complir el que disposa l'article 45, en relació amb els articles 46, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmeten a informació pública, durant 20 dies, el programa d'actuació urbanística integrada, projecte de reparcel·lació i projecte d'urbanització per al desenvolupament del conveni urbanístic entre l'Ajuntament de Cox i els propietaris senyor Manuel i Antonio Sivila Ávila i senyor Joaquín Navarrete Grau, formulats per iniciativa dels propietaris dels terrenys. El termini d'exposició es comptarà des de l'endemà de la publicació del present edicte en el Diari Oficial de la Generalitat Valenciana, i s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions com alternatives tècniques a la inclosa en el programa i, després de la seua conclusió, les persones que, amb independència que siguen o no propietàries dels terrenys, tinguen interés a competir per ser seleccionades com a adjudicatàries del corresponent programa podran presentar proposicions juridicoeconòmiques, les quals s'hauran de presentar durant els cinc dies següents al venciment del termini dels 20 dies adés esmentats.
  
Les alternatives tècniques s'han de presentar a la vista, amb la documentació indicada en els apartats a) i b) de l'article 32 de la Llei 6/1994, de la Generalitat Valenciana, acompanyada, si pertoca, de projectes complementaris. Les proposicions juridicoeconòmiques s'han de presentar un una plica tancada amb la documentació esmentada en els apartats c) i d) de l'article 32 ja assenyalat.
  
Els terminis indicats adés es prorrogaran per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà en la següent data hàbil a la conclusió del termini per a presentar-les. Del desenvolupament i resultats de l'acte d'obertura, se n'estendrà una acta.